Dansk politi har i flere tilfælde strammet håndjernene for meget, kaldt hundene til sig for sent og undladt at fortælle tilbageholdte personer på politistationen om deres ret til at tale med en advokat.

I få tilfælde har politiet uden forklaring nægtet den arresterede at få en advokat og lade denne være til stede ved afhøringen, selvom den anholdte havde bedt om det.

Det fremgår af den netop offentliggjorte rapport for Danmark fra Europarådets komité til forebyggelse af tortur, CPT, som under et besøg i Danmark i februar har interviewet tilbageholdte personer.

ritzau